কোরিয়ার ওয়ার্কার্স পার্টি
কোরিয়ার ওয়ার্কার্স পার্টি হল গণতান্ত্রিক গণপ্রজাতন্ত্রী কোরিয়া বা উত্তর কোরিয়ার শাসক রাজনৈতিক দল। দলটির প্রতিষ্ঠাকাল থেকেই এটি উত্তর কোরিয়ার শাসন ক্ষমতার অধিকারী। প্রথমাবধি এই দলটির নেতৃত্বদান করেছিলেন কিম ইল-সাং (১৯৪৯-১৯৯৪) এবং তার পরে ১৯৯৭ সালের প্রারম্ভে দলের সাধারণ সম্পাদকের দায়িত্বভার গ্রহণ করেন তার পুত্র কিম জং ইল। ২০০৭ সালের অক্টোবর মাস থেকে পার্টির কেন্দ্রীয় কমিটির সম্পাদক হলেন কিম কি নাম। সমগ্র বিশ্বেই এই দলটিকে প্রবলভাবে স্তালিনপন্থী হিসেবে বিবেচনা করা হয় এবং প্রকৃত অর্থেই এই দলটি একটি ঐতিহ্যবাহী স্তালিনপন্থী শাসক রাজনৈতিক দল। কিন্তু এতৎসত্ত্বেও ওয়ার্কার্স পার্টি দাবী করে থাকে যে তাদের একটি স্বতন্ত্র মতাদর্শ আছে যা মার্ক্সবাদ-লেনিনবাদ অপেক্ষা উৎকৃষ্ট, যা "চুছে" (Juche) নামে পরিচিত।